Atunci când simți nevoia de ceva savuros și rapid, și nu te îngrijorează caloriile, opțiunea de a pregăti niște șnițele de pui sau porc e una la îndemână. Pentru a obține cel mai fraged și gustos înveliș trebuie să știi un secret care nu apare în toate rețetele pentru acest preparat , dar pe care pasionații de gătit îl folosesc întotdeauna.
Este vorba despre sucul de lămâie care va face șnițelele delicioase, notează Click! În loc de suc de lămâie poți folosi însă și bere.
Iată, mai întâi, ingredientele:
Patru bucăți de piept de pui
Două ouă
200 g pesmet
100 g făină
Sare, piper
Suc de lămâie
Ulei pentru prăjit
Mod de preparare:
Începe prin a bate ouăle într-un bol adânc și adaugă un strop de suc de lămâie.
În alt bol, amestecă făina cu puțină sare și piper. Adaugă și puțin suc de lămâie. Acest lucru va face ca aluatul să fie mai aerat și va conferi șnițelelor un gust special.
Tăie bucățile de piept de pui sau porc în felii subțiri și uniforme.
Treci fiecare bucată de carne prin făină, apoi prin ou bătut și la final prin pesmet, asigurându-te că este acoperită uniform.
Încinge uleiul într-o tigaie adâncă și prăjește șnițelele pe ambele părți până devin aurii și crocante.
Scoate șnițelele pe un șervet absorbant pentru a elimina excesul de ulei.